《喜湖南诸路大捷和学士李容斋前辈韵二首 其一》
清代·王顼龄

降旗千片廪君船，妖妇春澄梦泽天。百粤风烟通马援，八公草泽走苻坚。

帝心自切平吴后，庙算真成下濑先。从此蛮方歌大定，竹筇蒟酱贡年年。

作者简介：（1642—1725）清江苏华亭人，字颛士，又字容士，号瑁湖，晚号松乔老人。康熙十五年进士。十八年，举博学鸿儒，试一等，授编修。历侍讲、侍讲学士、礼部侍郎，至武英殿大学士。在职以“安静”称。雍正间，加太子太傅。卒谥文恭。有《世恩堂集》。